Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 18/12/4402	Levice, 14.6.2013
EEČ : 2-31-62-2013

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Levice
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Levice zo dňa 14.6.2013, spisová značka 2 Pv 18/12/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
         Dňa 01.08.2011 v čase približne o 09.33 hod v Šahách na Hlavnom námestí číslo 17 v pobočke Slovenskej Sporiteľne, a.s. so sídlom Bratislava uviedol do omylu zamestnanca uvedenej banky v otázke totožnosti majiteľa účtu, čím sa mu podarilo vybrať z účtu číslo: 0222935063/0900 vedeného v uvedenej banke na meno XXXXX peňažnú hotovosť vo výške 510,- eur, ktorú bola zodpovedná zamestnankyňa Slovenskej sporiteľne, a.s., XXXXX povinná uhradiť XXXXX ako majiteľovi účtu, čím spôsobil XXXXX škodu vo výške 510,- eur.

Uznesením prokurátora Okresnej prokuratúry Levice zo dňa 14.6.2013, spisová značka 2 Pv 18/12/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
         XXXXX prokuratúry Levice uznesením podľa § 216 odsek 1 Trestného poriadku sp. zn. 18/12 - 6 zo dňa 29.03.2012, právoplatným 10.04.2012, podmienečne zastavil trestné stíhanie proti obvinenému XXXXX, stíhanému za prečin podvodu podľa  § 221 odsek 1 Trestného zákona, ktorého sa dopustil na skutkovom základe uvedenom vo výrokovej časti tohto uznesenia. 

         Podľa § 216 odsek 2 Trestného poriadku obvinenému XXXXX súčasne určil skúšobnú dobu v trvaní 12 /dvanásť/ mesiacov (1 rok), ktorá mu začala plynúť od právoplatnosti tohto uznesenia, t.j. od 10.04.2012 do 10.04.2013.

         Zo zadovážených dokladov, a to najmä zo správy odboru všeobecnej vnútornej správy Obvodného úradu Levice; z výsledkov lustrácie v systéme AVÍZO Ministerstva vnútra Slovenskej republiky, Prezídia Policajného zboru, odboru správy informačných systémov polície, oddelenia prevádzky evidencii; z výpisu z Ústrednej evidencie priestupkov Ministerstva vnútra Slovenskej republiky a z Odpisu registra testov obvineného XXXXX som zistil, že obvinený v priebehu skúšobnej doby viedol riadny život a nedopustil sa žiadneho protiprávneho konania, ktoré by bolo dôvodom na pokračovanie v trestnom stíhaní obvineného v zmysle ustanovenia § 217 odsek 1 druhá veta Trestného poriadku. 

         S poukazom na uvedené skutočnosti obvinený splnil podmienky osvedčenia sa v skúšobnej dobe v zmysle § 217 odsek 1 prvá veta Trestného poriadku a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Jarábek
prokurátor